|  |  |  |
| --- | --- | --- |
| **Tantárgy neve: Tervezőgrafikai műtermi gyakorlat** | **Kódja: NMB\_TG105G2** | **Kreditszáma: 2+2+2** |
| A tanóra típusa[[1]](#footnote-1): **gyakorlat** és száma: **4** | | |
| A számonkérés módja (koll. / gyj. / egyéb[[2]](#footnote-2)): **gyj.** | | |
| A tantárgy tantervi helye (hányadik félév): **1., 2., 3.** | | |
| Előtanulmányi feltételek *(ha vannak)*: - | | |
| **Tantárgyleírás:** az elsajátítandó ismeretanyag és a kialakítandó kompetenciák tömör, ugyanakkor informáló leírása | | |
| **A kurzus célja:**  A grafikai tervezés műfajainak feladatorientált alkalmazása, a történeti és a kortárs grafikai tartalmak „trendek” kutatása, megismerése. A hallgatók önálló, kreatív feladatmegoldási módszereinek kialakítása, mind a nyomtatott, mind a webes médiumokban.  **A kurzus rövid tartalma:**  A három félév alatt, a grafikai tervezés alapvető területeit dolgozzák fel a hallgatók:   1. félév a tipográfia priorításával foglalkozik a grafikai tervezés műfajaival, a betű, a szöveg széleskörű megjelenési formáinak és lehetőségeinek kutatásával ismerteti meg a hallgatókat, ösztönözve öket a saját megoldások, elképzelések,„utak” keresésére. Elemzi és bemutatja a különféle verbális közlések hangulati, jelentésmodósító hatásait és azok formai lehetőségeit, jellemzőit. A félév alatt el kell készíteni egy sorozattervet minimum 4-5 megjelenést tervezve, (pl. plaát, borító, folyóirat, művészkönyv, fanzine stb.), ami egy sajátos, önálló tipográfiai koncepciót valósít meg. 2. félév a könyvvel, a kiadvánnyal, mint sajátos tervezési feladattal foglalkozik, alkalmazva a hagyományos megoldásokat, de ugyanakkor keresve a hagyományostól eltérő egyéni lehetőségeket is. Tanulmányozva a nyomdai technológiából adódó tervezési lehetőségeket, foglalkozva a papír, a kötészet, a különleges nyomdai eljárások és a határterületek megismertetésével, és az elekronikus formák alkalmazásaival (e-book, mobil alkalmazás, webes felület) A félév folyamán egy saját koncepciójú kreatív nyomdaterméket kell tervezni és makettszinten kivitelezni, és alkalmazni egy online változatban. 3. félév a reklámipar sajátos rendszerében vizsgálja a tervezési feladatokat, hangsúlyozottan foglalkozva a branding, az arculat, a kreatív tervezés fogalomköreivel, az ügynökségi munka bemutatásával, életszerű helyzetek szimulálásával, előtérbe helyezve a közösségi és csoportmunkát. 2-3 fős csoportokban el kell készíteni egy fiktív reklámkampány tervét, alkalmazási területeinek a megjelenítését, „tárgyaláskész” állapotban bemutatva a prezentációs anyagát.   **A kurzus által megerősített kompetenciák:**  Az önálló munkavégzést, és a kreatív folyamatban való kooperatív részvételt kondicionálja, kialakitja az egy adott projektben való gondolkodás képességét a vázlattól, a nyomdai, vagy az online végtermékig.  A hallgató képes legyen a kor elvárásainak megfelelő színvonalon grafikai tervező és előkészítő munkát végezni. Ismerje a műfaj hagyományait és annak szabályrendszerét, legyen jártas a technológia, a szervezés és a marketing területein, igazodjon el a média világában, biztos intermediális alapokkal rendelkezzen. Kreativitásuk és szakmai ismereteik tegyék alkalmassá az önálló és újjító szemléletű grafikai munkára. | | |
| A 3-5 legfontosabb *kötelező,* illetve *ajánlott* irodalom (jegyzet, tankönyv) felsorolása biblio­gráfiai adatokkal (szerző, cím, kiadás adatai) | | |
| **Kötelező irodalom:** BERGSTRÖM, Bo: Bevezetés a vizuális kommunikációba, Scolar Kiadó,  JURY, David: Mi az a branding? Scolar Kiadó,  TWEMLOW, Alice: Mire jó a grafikai tervezés? Scolar Kiadó,  HERRIOTT, Luke: Csomagolás és design, Scolar Kiadó,  Design for the 21st Century. Taschen Kiadó,  Graphic Design Now. Taschen Kiadó,  A History of Advertising. Taschen Kiadó,  **Ajánlott irodalom:** BANN, David: Nyomdai megrendelők kézikönyve, Scolar Kiadó  SAWAHATA, Lesa: Színharmónia a gyakorlatban  Mark HAMPSHIRE – STEPHENSON, Keith: Jelek és szimbólumok,  HERRIOTT, Luke: Csomagolás és design  FISHEL, Catharine – GARDNER, Bill: Logótár 2  Brand Identity Now! Taschen Kiadó | | |
| Tantárgy felelőse (*név, beosztás, tud. fokozat*): **Habil. Csontó Lajos** egyetemi docens, Munkácsy-díj. | | |
| Tantárgy oktatásába bevont oktató(k), ha vannak (*név, beosztás, tud. fokozat*): **Szurcsik József** főiskola**i** docens,Munkácsy-díj**, Szigeti Gábor Csongor** tanársegéd, DLA hallgató. | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)